હા એક વાત છે, ખાદીને બદલે હવે અમને ગાદીની રાજનીતિમાં લપસવાની ખૂબ મઝા આવે છે. બાકી પ્રગતિ તો ખૂબ કરી. રેંટિયાની જગ્યાએ રેડિયા લાવ્યા. પછી ટીવી લાવ્યા. ટીવી એટલે કે ટેલીવિઝન બાપુ! કદાચ આપના જોવામાં ઓછું હોય. પણ શૌચાલય કરતાં, અમારી પાસે ટીવી વધારે અને તે પણ સબસીડી વગરનાં એમાં ‘કૌન બનેગા કરોડપતિ’ જોઈએ તો ક્યારેક ટામેટાના ભાવ ભૂલવા, તારક મહેતાના ઉબડા ચશ્મા પણ જોઈ નાંખીએ! અમને ખૂબ મઝા આવે! એટલે તો શૌચાલય વગર અમને ચાલે. પણ ટીવી વગર ન ચાલે. શૌચાલય માટે તો સબ ભૂમિ ગોપાલકી હોય જ, પણ.. ટીવી માટે વારેઘડી પડોશીને થોડાં હેરાન કરાય?